Prienų meno mokyklos bendrųjų, mokinių ir ugdytinių bei jų atstovų asmens duomenų tvarkymo taisyklių 3 priedas

**ASMENS DUOMENŲ APSAUGOS TECHNINIŲ IR ORGANIZACINIŲ PRIEMONIŲ SĄRAŠAS**

1. Užtikrinama prieigos prie asmens duomenų apsauga, valdymas ir kontrolė.

2. Prieiga prie asmens duomenų suteikiama tik tam asmeniui, kuriam asmens duomenys yra reikalingi jo funkcijoms vykdyti.

3. Su asmens duomenimis galima atlikti tik tuos veiksmus, kuriems atlikti naudotojui yra suteiktos teisės.

4. Užtikrinama asmens duomenų apsauga nuo neteisėto prisijungimo prie vidinio kompiuterinio tinklo elektroninių ryšių priemonėmis.

5. Užtikrinamas patalpų, kuriose saugomi asmens duomenys, saugumas (apribojamas neįgaliotų asmenų patekimas į atitinkamas patalpas ir pan.).

6. Užtikrinama kompiuterinės įrangos apsauga nuo kenksmingos programinės įrangos (antivirusinių programų įdiegimas, atnaujinimas ir pan.).

7. Kontroliuojama prieiga prie asmens duomenų tokiomis organizacinėmis ir techninėmis asmens duomenų saugumo priemonėmis, kurios fiksuoja ir kontroliuoja registravimąsi ir teisių registruotis prie sistemos gavimą.

8. Užtikrinamas saugių protokolų ir (arba) slaptažodžių naudojimas, kai asmens duomenys perduodami išoriniais duomenų perdavimo tinklais.

9. Užtikrinama, kad informacinių sistemų testavimas nebūtų vykdomas su realiais asmens duomenimis, išskyrus būtinus atvejus, kurių metu būtų naudojamos organizacinės ir techninės asmens duomenų saugumo priemonės, užtikrinančios asmens duomenų saugumą.

10. Teikiamų asmens duomenų paieškos užklausoje nurodomas asmens duomenų naudojimo tikslas (-ai).

11. Jeigu asmens duomenys gaunami ir (arba) teikiami išorinėje duomenų laikmenoje, užtikrinama asmens duomenų saugos kontrolė. Asmens duomenys po jų panaudojimo ištrinami.

12. Jeigu asmens duomenys gaunami ir (arba) teikiami elektroniniu paštu, užtikrinama asmens duomenų apsaugos kontrolė. Asmens duomenys po jų panaudojimo ištrinami.

13. Užtikrinamas neviešintinų asmens duomenų nuasmeninimas viešai skelbiamuose dokumentuose.

14. Užtikrinami vaizdo stebėjimo vykdymo reikalavimai koreguojant vaizdo stebėjimo perimetrą (stebėjimo lauką) techninėmis priemonėmis – filtrais (pagal poreikį), jei tai neįmanoma padaryti kitomis techninėmis priemonėmis.

13. Atliekamas asmens duomenų tvarkymo rizikos vertinimas, interesų balanso testas bei parengiama poveikio asmens duomenims vertinimo ataskaita.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_